Kuvauksen kaltainen siisti ja valoisa asunto rauhallisella seudulla 5min kävelymatkan päässä J -metrolinjalta, jolla pääsi puolessa tunnissa Chinatowniin ja siitä eteenpäin Manhattanille. Samainen J -linja menee toiseen suuntaan suoraan JFK:lle. Kaksi muuta metroasemaa oli hieman kauempana ja ikkunan alta meni bussilinja. Brooklynin keskustaan (20min).

Alue on rauhallista ja tuntui turvalliselta liikkua klo 22 jälkeenkin, olin liikkeellä kolmen teinin kanssa. Sen verran pitkä matka (vajaa tunti metrolla) on Manhattanille, ettei väliä viitsi montaa kertaa päivän aikana ajella. Eli aamulla liikenteeseen ja illalla takaisin.

Keittiö oli hyvin varusteltu ja sängyt mukavat nukkua. Lämpötila ulkona vaihteli matkan aikana kovasti ja heijasteli sisälampötilaan, mutta se lieneen normaalia tuolla. Tarkeni kuitenkin. Ovi aukenee numerokoodilla, joten avainta ei tarvitse kuljetella mukanaan.

Talossa on kansio, jossa on vinkkejä liikkumiseen ja ruokailuihin lähialueella. Pyyhkeet, liinavaatteet, shampoot ja saippua tulevat talon puolesta. Vuokraaja asuu asunnon alapuolella, joten on lähellä ja vastaa nopeasti jos ongelmia ilmenee.

Kyllä vuokraisin tämän asunnon uudelleenkin :)